आर्थिक राशिफल: 23 अगस्त 2017
नवभारतटाइम्स.कॉम| Aug 22, 2017, 02.45 PM IST
मेष- संतान पक्ष से जो भी चिंताएं बनी हुई थीं उनका समाधान आज हो जाएगा। आपको अपने प्रियजनों और परिजनों का पूर्ण सहयोग मिलेगा। अपराह्न से लेकर सायंकाल तक राज्य की तरफ से कुछ परेशानी हो सकती है, सावधान रहें।
वृष- आज आप फिजूल खर्ची और विवादों से दूर रहें। सायंकाल से लेकर देर रात्रि तक पारिवारिक जनों के साथ यात्रा का सुख प्राप्त होगा। शुभ व्यय से आपकी कीर्ति बढ़ेगी।
मिथुन- आज समय के अनुसार काम होने में बाधा रहेगी। मौसम भी आज अनुकूल नहीं रहेगा। मगर कन्या राशि का बृहस्पति शाम के समय कुछ संतोष देगा। बड़ी मात्रा में धन हाथ में आने से गिरा हुआ मनोबल बढ़ हो जाएगा।
कर्क- घरेलू एवं अच्छे गुणों वाले लोगों से मेल मिलाप बढ़ेगा। व्यवसाय में भी नौकरों और भागीदारों से अच्छा सहयोग मिलेगा। सायंकाल से लेकर देर रात्रि तक अचानक अतिथियों के आने से खर्च और बढ़ सकता है।
सिंह- आज शुभ व्यय और कीर्ति में वृद्धि होगी। भाग्य का उदय, धन की वृद्धि, शत्रु चिंताओं का दमन, प्रबल से प्रबल विरोधियों के होने पर भी सायंकाल तक अंत में सर्वत विजय विभूति सफलता की प्राप्ति होगी।
कन्या- मानसिक तनाव अधिक रहेगा। आपको संतान की तरफ से चिंता रहेगी और रक्त-पित्त रोगों से शारीरिक कष्ट होने की संभावना बनी रहेगी। इस सबके बावजूद आपको व्यवसाय में लाभ और पत्नी का पूर्ण सुख सहयोग मिलने से मनोबल बढ़ेगा।
तुला- अचानक बड़ी मात्रा में आर्थिक लाभ होने का योग रहेगा। आपको प्रियजनों का वांछित सुख एवं सहयोग मिलेगा। सायंकाल से लेकर रात्रि तक मंगल कार्यों में शामिल होने का सौभाग्य प्राप्त होगा।
वृश्चिक- आज आपको संतान पक्ष की चिंता रहेगी। स्थान परिवर्तन होने का प्रसंग प्रबल होकर स्थापित होगा। आर्थिक लाभ तो होगा लेकिन लाभ से अधिक खर्चा होने के कारण खिन्नता बनी रहेगी। शत्रु आप पर हावी होने का प्रयास करेंगे, सावधान रहें।
धनु- आपको शारीरिक एवं आर्थिक बल की प्राप्ति होगी। अच्छे गुणों वाले लोगों से मेल-मिलाप बढ़ने से अधिकारी वर्ग आपके पक्ष में रहेंगे। श्रेष्ठ मार्गों से पर्याप्त आमदनी होगी लेकिन व्यय आय के अनुपात में अधिक होगा।
मकर- भाई-बंधुओं और व्यापार के सहयोगियों से मन-मुटाव की स्थिति होने के कारण पूरा दिन असहज रहेगा। अकारण शत्रु उत्पत्ति, निर्मूल विवाद से आप परेशान रहेंगे। सायंकाल के समय संपत्ति से लाभ और पत्नी से सहयोग मिलने के कारण संतुष्टि रहेगी।
कुंभ- आज आपको व्यवसाय में निरंतर लाभ होने की संभावना रहेगी, लेकिन व्यवसाय के भागीदारों से परेशानी होने की संभावना भी बनी रहेगी। सायंकाल से लेकर रात्रि तक समीप की यात्रा का योग बना हुआ है।
मीन- आज आपको आर्थिक लाभ होने की संभावना रहेगी। मानसिक तनाव से बचने के लिए धैर्य एवं नम्रता से काम करें। यदि आप नौकरी करते हैं तो आज आपके कार्य और अधिकारों में वृद्धि होगी। (आचार्य कृष्णदत्त शर्मा)